Slávnostný večer pri príležitosti udeľovania ocenení jednotlivcom a kolektívom z oblasti kultúry

Dňa 28. 11. 2012 o 16.00 h  sa uskutočnil v kongresovej sále TSK Trenčín slávnostný večer pri príležitosti udeľovania ocenení jednotlivcom a kolektívom z oblasti kultúry.
Predseda TSK MUDr. Pavol Sedláček, MPH udelil Ďakovný list za osobitný prínos k rozvoju kultúry 11 jednotlivcom a 1 kolektívu, Ďakovný list za uchovávanie a rozvoj kultúrneho dedičstva národa udelil predseda 7 jednotlivcom a 4 kolektívom z oblasti kultúry.
V rámci toho podujatia udelila Pamätný list za dlhoročnú knižnično-informačnú činnosť aj riaditeľka Verejnej knižnice M. Rešetku v Trenčíne 4 jednotlivcom, kolektív pracovníkov VKMR na oddelení pre deti a mládež získal ocenenie za Tvorivý čin roka.

Riaditeľ Trenčianskeho osvetového strediska v Trenčíne pri tejto príležitosti udelil Pamätný list 3 jednotlivcom a 7 kolektívom z oblasti kultúry .
Pocta Národného osvetového centra v Bratislave bola odovzdaná Bohumilovi Žitňanovi  z FS Družba Trenčín.
V kultúrnom programe vystúpili ocenené súbory a jednotlivci – Ženský spevácky zbor Hornosrňan z Horného Srnia pod vedením Jozefa Polomského, Ondrej Panák, heligonkár z DFS Čajka Horná Súča, Folklórna skupina Dolina z Omšenia, Detská dychová hudba R. Hečku z Dolnej Súča a mužská spevácka skupina z folklórnej skupiny Latovec Dolná Súča.
Za ocenených sa poďakoval akademický maliar Ján Mikuška, riaditeľ MsKS z Nového Mesta nad Váhom.

Predseda Trenčianskeho samosprávneho kraja udelil
za osobitný prínos k rozvoju kultúry Trenčianskeho kraja
Pamätný list

1.	Mgr.  Jozefovi Čerymu
 kronikárovi mesta Trenčín
pri príležitosti životného jubilea za zhromažďovanie, uchovávanie a šírenie poznatkov o histórii mesta Trenčín a Trenčianskeho kraja
2.	MUDr. Júliusovi Činčárovi
amatérskemu výtvarníkovi z Trenčína 
pri príležitosti životného jubilea za dlhoročnú reprezentáciu Trenčianskeho kraja v oblasti neprofesionálnej výtvarnej tvorby
3.	Anne Drevennej
organizátorke kultúrno-spoločenského diania v obci Motešice
pri príležitosti životného jubilea za dlhoročnú kultúrno-osvetovú činnosť a vedenie pamätnej knihy
4.	Márii Kernovej
pri príležitosti životného jubilea za dlhoročnú knižnično-informačnú činnosť vo Verejnej knižnici Michala Rešetku  v Trenčíne
5.	akademickému maliarovi Jánovi Mikuškovi
riaditeľovi Mestského kultúrneho strediska v Novom Meste nad Váhom
pri príležitosti životného jubilea za rozvoj kultúry v Novom Meste nad Váhom
6.	Anne Némethovej
 pri príležitosti životného jubilea za dlhoročné kultúrno-osvetové pôsobenie v Trenčianskom osvetovom stredisku v Trenčíne
7.	Emílii Ochodnickej
vedúcej Mestskej knižnice v Myjave
pri príležitosti životného jubilea za dlhoročnú knižnično-informačnú činnosť

8.	Jozefovi Polomskému
dirigentovi speváckeho zboru Srňan z Horného Srnia 
pri príležitosti životného jubilea za dlhoročnú aktívnu činnosť v oblasti ľudovej hudby, vedenie ženského speváckeho zboru  v Hornom Srní
9.	Štefanovi Psotnému
vedúcemu  a režisérovi Stálej divadelnej scény v Novom Meste nad Váhom
pri príležitosti životného jubilea za dlhoročnú aktívnu činnosť a reprezentáciu Trenčianskeho kraja v oblasti ochotníckeho divadla
10.	 Ing. Marte Šajbidorovej
vedúcej odboru kultúry TSK Trenčín
pri príležitosti životného jubilea za výrazný podiel na rozvoji miestnej i regionálnej kultúry v Trenčianskom samosprávnom kraji, významný prínos v oblasti kultúrnych aktivít v rámci cezhraničnej spolupráce s Českou republikou a aktívny prístup k uchovávaniu kultúrneho dedičstva 
11.	 Ing. Ľubomírovi Škriečkovi
starostovi obce Chocholná-Velčice
pri príležitosti životného jubilea za aktívny prístup k uchovávaniu kultúrneho dedičstva, k tvorbe a šíreniu kultúrnych hodnôt, vytváranie podmienok pre rozvoj miestnej kultúry a cezhraničnej spolupráce

Kolektívy
1.	Detskej dychovej hudbe Rudolfa Hečka v Dolnej Súči
pri príležitosti 80. výročia vzniku za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt

Predseda Trenčianskeho samosprávneho kraja udelil Ďakovný list   Za uchovávanie a rozvoj kultúrneho dedičstva národa

1.	Lýdii Fajtovej
speváčke ľudových piesní  z Trenčína
pri príležitosti 60. výročia aktívnej speváckej činnosti za celoživotné zbieranie, šírenie a interpretáciu ľudových piesní z okolia Trenčína 

2.	Jaroslavovi Mikoláškovi
umeleckému vedúcemu a choreografovi Folklórneho súboru Družba Trenčín
pri príležitosti životného jubilea za celoživotnú umeleckú tvorivú činnosť, osobný vklad do slovenskej kultúry a umenia 

3.	Ivanovi Mrázikovi
sprievodcovi v Pamätnej izbe Ľudmily Podjavorinskej v Bzinciach pod Javorinou
 pri príležitosti životného jubilea za dlhoročnú kultúrno-osvetovú prácu a aktívny prístup k tvorbe a šíreniu kultúrnych hodnôt 

4.	Bc. Márii Murárikovej
majsterke ľudovoumeleckej výroby z Trenčína
za dlhoročnú tradičnú umeleckú tvorbu a lektorský prínos pre zachovanie a rozvoj medovnikárskeho  remesla,  za  úspešnú reprezentáciu Trenčianskeho kraja

5.	Vladimírovi Vavrovi
umeleckému a organizačnému vedúcemu Detskej dychovej hudby Rudolfa Hečka v Dolnej Súči
pri príležitosti  životného jubilea za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt
6.	Bohuslavovi Žitňanovi
manažérovi a organizačnému vedúcemu Folklórneho súboru Družba Trenčín
pri príležitosti životného jubilea za celoživotné zásluhy, uchovávanie a rozvoj kultúrneho dedičstva v oblasti folklóru

7.	 Františkovi Žovincovi
zakladateľovi a vedúcemu Folklórnej skupiny Selčan  a DFS Selčanka zo Selca
pri príležitosti životného jubilea za celoživotné zásluhy, uchovávanie a rozvoj kultúrneho dedičstva v oblasti folklóru

Kolektívy
1.	Folklórnej skupine Latovec z Dolnej Súče
pri príležitosti 45. výročia vzniku za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt
2.	Folklórnej skupine Javorinka z Lubiny- Miškech Dedinky
pri príležitosti 40. výročia vzniku za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt
3.	Dychovej hudbe Textilanka z Trenčína
pri príležitosti 40. výročia vzniku za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt
4.	Dychovej hudbe Opatovanka z Opatovej nad Váhom
pri príležitosti 30. výročia vzniku za dlhoročné pôsobenie v oblasti kultúry, zbieranie, archivovanie, tvorbu a šírenie kultúrnych hodnôt

Riaditeľka Verejnej knižnice Michala Rešetku v Trenčíne  v zriaďovateľskej pôsobnosti Trenčianskeho samosprávneho kraja udelila ocenenie za

Tvorivý čin roka
1.	Kolektívu pracovníkov Verejnej knižnice Michala Rešetku v Trenčíne na oddelení pre deti a mládež
Mgr. Kataríne Galádovej, Ing. Petre Motyčkovej , Ľubici Adámikovej
za podujatie Imidž je nanič  ocenené 1. miestom v  5. ročníku Súťažnej prehliadky knižničných podujatí pre deti  a za  projekt Nástrahy okolo nás ocenený špeciálnou cenou v súťaži Zodpovedne.sk

Riaditeľka Verejnej knižnice Michala Rešetku v Trenčíne  v zriaďovateľskej pôsobnosti Trenčianskeho samosprávneho kraja udelila 

Pamätný list 
1.	Oľge Ďuďákovej
pri príležitosti životného jubilea za dlhoročnú knižnično-informačnú činnosť v obci Soblahov
2.	Ľudmile Juricovej
pri príležitosti životného jubilea za dlhoročnú knižnično-informačnú činnosť vo Verejnej knižnici Michala Rešetku v Trenčíne
3.	Oľge Koprivňanskej
pri príležitosti životného jubilea za dlhoročnú knižnično-informačnú činnosť vo Verejnej knižnici Michala Rešetku v Trenčíne
4.	Jane Vozníkovej
pri príležitosti životného jubileaza dlhoročnú knižnično-informačnú činnosť vo Verejnej knižnici Michala Rešetku v Trenčíne

Riaditeľ Trenčianskeho osvetového strediska v Trenčíne v zriaďovateľskej pôsobnosti Trenčianskeho samosprávneho kraja udelil
Pamätný list 

1.	Margite Dobiášovej
 
pri príležitosti životného jubilea za dlhoročnú kultúrno-osvetovú činnosť

2.	Jane Homolovej
 
pri príležitosti životného jubilea za dlhoročnú kultúrno-osvetovú činnosť, 

3.	Márii Ondračkovej
kronikárke obce Horná Súča
pri príležitosti životného jubilea za  dlhoročné vedenie kroniky obce a aktívne kultúrno-osvetové pôsobenie v obci
 
Kolektívy:
1.	Spevokolu  dospelých z Drietomy
pri príležitosti 40. výročia vzniku za dlhoročné pôsobenie v oblasti kultúry a  šírenie duchovných hodnôt

2.	Ženskému speváckemu zboru Srňan
z Horného Srnia
pri príležitosti 20. výročia vzniku za dlhoročné pôsobenie, udržiavanie tradícií a zvyklostí  a dôstojnú reprezentáciu  obce  doma i v zahraničí

3.	Detskému folklórnemu súboru Čajka
z Hornej Súče
pri príležitosti 15. výročia vzniku za dlhoročné pôsobenie, rozvoj a propagáciu detského folklórneho hnutia

4.	Hudobnej skupine GRAND
z Hornej Súče
pri príležitosti 15. výročia vzniku za dlhoročné pôsobenie, rozvoj a propagáciu dychovej a modernej hudby

5.	Folklórnej skupine Dolina
z Omšenia
pri príležitosti 15. výročia vzniku za dlhoročné pôsobenie v oblasti kultúry a zachovávanie kultúrneho dedičstva

6.	Občianskemu združeniu – Kým žiješ, tancuj!
z Krivosúdu -Bodovky 
pri príležitosti 10. výročia vzniku za  dlhoročný prínos v oblasti zachovávania kultúrneho dedičstva, udržiavanie folklórnych tradícií a organizáciu Slovenského festivalu seniorských folklórnych súborov Kým žiješ, tancuj  

7.	Dychovej hudbe Skalanka
zo Skalky nad Váhom
pri príležitosti 10. výročia vzniku za dlhoročné pôsobenie a uchovávanie ľudových piesní